Ennakkoratkaisupyyntö, jonka Curtea de Apel Braşov (Romania) on esittänyt 3.5. 023 – Asociația Crescătorilor de Vaci ”Bălțată Românească” Tip Simmental v. Genetica din Transilvania Cooperativă Agricolă ja Agenția Națională pentru Zootehnie ”Prof. Dr. G. K. Constantinescu”
(Asia C-286/23, Asociația Crescătorilor de Vaci ”Bălțată Românească” Tip Simmental)
Oikeudenkäyntikieli: romania
Ennakkoratkaisua pyytänyt tuomioistuin
Curtea de Apel Braşov
Pääasian asianosaiset
Valittaja: Asociația Crescătorilor de Vaci ”Bălțată Românească” Tip Simmental
Vastapuolet: Genetica din Transilvania Cooperativă Agricolă ja Agenția Națională pentru Zootehnie ”Prof. Dr. G. K. Constantinescu”
Ennakkoratkaisukysymykset
Onko asetuksen (EU) 2016/10121 4 artiklan 3 kohdan b alakohdan säännöksiä, luettuina yhdessä asetuksen liitteessä I olevan 1 osan A kohdan 4 alakohdan ja asetuksen johdanto-osan 24 perustelukappaleen kanssa, tulkittava siten, että jalostusjärjestö voidaan tunnustaa, vaikka se vain suunnittelisi, allekirjoittamalla tätä koskevia hakemuksia tai sitoumuksia, houkuttelevansa jalostusohjelmaansa jalostajia, jotka ovat jo rekisteröityneet johonkin toiseen, jonkin toisen järjestön hyväksymään jalostusohjelmaan, vai onko edellytyksenä, että nämä jalostajat ovat tunnustamishakemuksen jättöpäivänä tosiasiallisesti osa tunnustamista hakevan järjestön jäsenistöä?
Onko asetuksen (EU) 2016/1012 13 artiklan säännöksiä, mutta myös asetuksen (EU) 2016/1012 liitteessä I olevan 1 osan B kohdan 2 alakohdan a alakohdan säännöksiä, luettuina yhdessä asetuksen johdanto-osan 24 perustelukappaleen kanssa, tulkittava siten, että ne antavat jalostajille vapauden valita ne jalostusohjelmat, joihin ne haluavat rekisteröidä puhdasrotuiset jalostuseläimensä, ja jos näin on, voidaanko tätä vapautta rajoittaa sillä perusteella, että jalostusohjelma, johon nämä jalostajat jo osallistuvat, heikentyisi tai vaarantuisi, jos jalostajat siirrettäisiin tai luvattaisiin siirtää toiseen jalostusohjelmaan, joka on tarkoitus hyväksyä?
Onko asetuksen (EU) 2016/1012 10 artiklan 1 kohdan säännöksiä, luettuina yhdessä saman asetuksen johdanto-osan 21 perustelukappaleen kanssa, tulkittava siten, että jos jokin 10 artiklan 1 kohdan a-c alakohdassa tarkoitetuista edellytyksistä toteutuu, jalostusjärjestön tunnustaneen toimivaltaisen viranomaisen on kieltäydyttävä hyväksymästä jalostusohjelmaa, joka saattaa vaarantaa toisen tällaisen ohjelman näiltä osin, vai tarkoittaako ilmaisu ”voi kieltäytyä” sitä, että viranomaiselle annetaan harkintavaltaa tältä osin?
Onko asetuksen (EU) 2016/1012 8 ja 10 artiklan säännöksiä, luettuina yhdessä saman asetuksen johdanto-osan 21 perustelukappaleen kanssa, tulkittava siten, että jos jäsenvaltiossa on jo käynnissä jalostusohjelma, jonka päätavoitteena on rodunjalostus, on sallittua hyväksyä samassa jäsenvaltiossa (samalla maantieteellisellä alueella) samalle rodulle uusi jalostusohjelma, jonka päätavoitteena on niin ikään rodunjalostus ja johon jalostuseläimiä voidaan valita jo käynnissä olevasta jalostusohjelmasta?
____________
1 Puhdasrotuisten jalostuseläinten, risteytettyjen jalostussikojen ja niiden sukusolujen ja alkioiden jalostuksessa, kaupassa ja unioniin tulossa sovellettavista jalostus- ja polveutumisedellytyksistä ja asetuksen (EU) N:o 652/2014, neuvoston direktiivien 89/606/ETY ja 90/425/ETY muuttamisesta sekä tiettyjen eläinjalostusta koskevien säädösten kumoamisesta 8.6.2016 annettu Euroopan parlamentin ja neuvoston asetus (EU) 2016/1012 (”eläinjalostusasetus”) (EUVL 2016, L 171, s. 66).